Държавен вестник, бр. 102, 2025 г., стр. 208

СТР.  208	
Д Ъ Р Ж А В Е Н  В Е С Т Н И К 	
БРОЙ  102
и чрез информационната система за обмен 
на справочна и удостоверителна информация 
(RegiX).
(2) Справките чрез публичния интерфейс 
на Регистъра се извършват чрез търсене по 
следните критерии:
1. наименование на юридическо лице, към 
което е създадена арбитражна институция;
2. уникален идентификатор по ЕИК в тър­
говския регистър и регистъра на юридическите 
лица с нестопанска цел или по БУЛСТАТ в 
регистър БУЛСТАТ на юридическото лице, към 
което е създадена арбитражната институция;
3. наименование на арбитражна инсти­
туция;
4. имена на арбитър;
5. имена на страна по дело;
6. период от време.
(3) Справката по имена на страна по дело 
предоставя данни за наличието и броя на 
арбитражни дела, образувани пред арбитраж, 
създаден за решаване на определен спор, или 
пред постоянна арбитражна институция със 
седалище извън територията на Република 
България.
Чл. 20. (1) Регистърът предоставя следните 
административни услуги срещу заплащане 
на такса:
1. вписване или заличаване на арбитраж 
като постоянна институция;
2. вписване на промени в обстоятелствата 
относно вписана постоянна институция;
3. вписване на обстоятелства относно 
арбитражни производства, образувани пред 
арбитраж, създаден за решаване на опреде­
лен спор, или пред постоянна арбитражна 
институция със седалище извън територията 
на Република България, както и на арбитри 
извън списъка на арбитража;
4. издаване на удостоверение за вписана 
постоянна арбитражна институция;
5. извършване на писмена справка за впи­
сани обстоятелства;
6. издаване на заверено копие на хартиен 
носител от електронен образ на заявление 
или приложения към него.
(2) Удостоверение за вписана постоянна 
арбитражна институция се издава по искане 
на юридическото лице, към което е създадена. 
В заявлението се посочват:
1. данни на подателя по чл. 4, ал. 2, т. 1;
2. данни на юридическото лице, към което 
е създадена арбитражната институция: наи­
менование и ЕИК;
3. регистрационен номер на арбитражната 
институция;
4. уточнение дали в удостоверението да 
бъде включен и списък на вписаните към 
институцията арбитри.
(3) Писмена справка се издава:
1. за вписан арбитър към постоянна ар­
битражна институция – по негово искане; 
заявлението съдържа данни за подателя по 
чл. 4, ал. 2, т. 1, регистрационен номер на 
арбитражната институция и съдържание на 
искането;
2. за вписано арбитражно производство, 
образувано пред арбитраж, създаден за реша­
ване на определен спор, или пред постоянна 
арбитражна институция със седалище извън 
Република България – по искане на арбитър 
или на страна, участващи в съответното 
производство; заявлението съдържа: данни за 
подателя по чл. 4, ал. 2, т. 1; данни за вида 
на производството, по което се иска справка.
(4) Услугата по ал. 1, т. 6 се предоставя 
на лицето, подало или от чието име е пода­
дено заявлението, копие от което се иска. В 
заявлението се посочват данни за подателя 
по чл. 4, ал. 2, т. 1, регистрационен номер 
на арбитражната институция, съдържание 
на искането с посочване на заявлението, от 
което се иска копие.
(5) Административните услуги по ал. 1, 
т. 4 – 6 се предоставят в срок до пет работни 
дни.
Чл. 21. (1) Заявлението за предоставяне 
на административна услуга по чл. 20, ал. 1, 
т. 4 – 6 се подава в електронна форма през 
публично достъпен интерфейс на интернет 
страницата на Министерството на право­
съдието. Идентифицирането на заявителя 
се извършва със средство за електронна 
идентификация по смисъла на § 1, т. 44 от 
допълнителните разпоредби на Закона за 
електронното управление.
(2) Заявление по ал. 1 може да бъде пода­
дено и в писмена форма в деловодството на 
Министерството на правосъдието.
Чл. 22. Издадените документи се подписват 
от служител, определен със заповедта на ми­
нистъра на правосъдието по чл. 3. Издадените 
в електронна форма документи се подписват 
с квалифициран електронен подпис съгласно 
чл. 2, т. 1 от Наредбата за удостоверенията за 
електронен подпис в администрациите (ДВ, 
бр. 48 от 2008 г.).
Раздел III
Съхраняване на Регистъра
Чл. 23. (1) Създаването на резервни копия 
и архивирането на данните от Регистъра се 
извършват съгласно действащото законода­
телство.
(2) Данните в партидата и електронното 
дело се съхраняват 10 години след заличава­
не на арбитражната институция, съответно 
5 години от прилагане на решението по 
арбитражно производство, образувано пред